**ΔΗΜΟΤΙΚΟ ΣΧΟΛΕΙΟ ΑΓΙΟΥ ANΔΡΕΑ (Κ.Α)**

ΟΝΟΜΑ: ....................................................................................... Τμήμα: .......... Ημερ: ......................

**Διαβάστε το πιο κάτω κείμενο και κάνετε τις εργασίες που ακολουθούν.**

**Γ..... όπως Γη**

Μια φορά κι έναν καιρό η Γη αρρώστησε βαριά: ανέβασε πολύ πυρετό, σχεδόν εξήντα βαθμούς! Όταν έβηχε, έβγαιναν από τα σπλάχνα της πηχτοί, μαύροι καπνοί. Σταμάτησε να γυρίζει και ξάπλωσε ασάλευτη στο απέραντο διάστημα. Έτσι οι μισοί άνθρωποι ζούσαν σε μιαν ατέλειωτη νύχτα, ενώ οι άλλοι μισοί σε μιαν αβασίλευτη μέρα. Έπαψαν κι οι εποχές να διαδέχονται η μια την άλλη: μια αποπνιχτική ζέστη, μονότονη κι αρρωστημένη τύλιξε σαν βρόμικη γάζα όλη την πλάση. Έλιωσαν τα χιόνια στα ψηλά βουνά και στους πόλους, κατρακύλησαν τα νερά, πνίξανε ζώα και φυτά και μια πηχτή λάσπη κατακάθισε παντού.

Μαζεύτηκαν οι πιο φημισμένοι γιατροί γύρω από το πελώριο κρεβάτι της Γης κι άρχισαν την εξέταση: «Πίεση; Υψηλή! Θερμοκρασία; Τεράστια! Σφυγμοί; Χαμηλοί!»... Κούνησαν οι γιατροί το κεφάλι τους απογοητευμένοι. «Δυστυχώς, δε γίνεται τίποτα... Πεθαίνει!...», ανακοίνωσαν στους δημοσιογράφους που περίμεναν απ΄ έξω. «Κάντε κάτι!», ούρλιαξαν οι Μεγάλοι πανικόβλητοι. «Τι θα γίνουν τα καράβια μας; Τι θα γίνουν τα εργοστάσιά μας;». «Τα καράβια σας μόλυναν τις θάλασσές της και τις γέμισαν πετρέλαιο. Τα εργοστάσιά σας γέμισαν διοξείδια τον αέρα της. Κάψατε τα δάση της, σκοτώσατε τα ζώα της, την πνίξατε στα φυτοφάρμακα και στα χημικά απόβλητα. Γεμίσατε το σώμα της με πληγές από τις μπουλντόζες σας και σπυριά τσιμεντένια με τις πολυκατοικίες σας. Και σαν να μην έφτανε αυτό, σκοτώνεστε και μεταξύ σας με ανόητους πολέμους, οι μισοί από σας κλέβουν το ψωμί από τους άλλους μισούς». Αυτά είπαν οι σοφοί γιατροί κι έφυγαν θυμωμένοι.....

Οι Μεγάλοι κοιτάχτηκαν βουβοί κι ύστερα κατέβασαν ένοχα το κεφάλι τους... Κανείς δεν πήρε είδηση ένα μικρούτσικο, αδύνατο παιδάκι, που σκαρφάλωσε δακρυσμένο στο κρεβάτι της Γης. «Σε παρακαλώ, ζήσε για μένα! Σου υπόσχομαι πως, όταν μεγαλώσω, θα τα διορθώσω όλα!» «Εντάξει, θα ζήσω για σένα. Μα να θυμάσαι την υπόσχεσή σου!» είπε γλυκά η Γη και άρχισε πάλι να γυρίζει....

1. **Συμπλήρωσε τα πιο κάτω:**

* Τίτλος κειμένου: ......................................................................
* Το πιο πάνω κείμενο είναι: (κυκλώνω το σωστό) α. διαφήμιση, β. ποίημα, γ. παραμύθι
* Πότε γίνονται τα γεγονότα; (χρόνος) ............................................................
* Ποια είναι τα πρόσωπα της ιστορίας; ...................................................................................................................

1. Βρες και γράψε από το κείμενο την πρόταση που λέει ότι στη γη **σταμάτησε να νυκτώνει και να ξημερώνει**.

....................................................................................................................................................................................................................................................

1. Γράψε **5 ενέργειες των ανθρώπων** που προκάλεσαν την αρρώστια της Γης:

* .....................................................................................................................
* ....................................................................................................................
* .....................................................................................................................
* .....................................................................................................................
* .....................................................................................................................

1. **Σημείωσε ορθό (Ο) ή λάθος (Λ):**

\_\_\_\_ Υπήρχε συνέχεια ζέστη. Οι εποχές δε διαδέχονταν η μια την άλλη.

\_\_\_\_ Οι Μεγάλοι στεναχωρήθηκαν, γιατί νοιάζονταν πραγματικά για τη Γη.

\_\_\_\_ Τα καράβια μόλυναν τις θάλασσές της Γης και τις γέμισαν πετρέλαιο.

\_\_\_\_ Τα ψηλά βουνά ήταν πάντα χιονισμένα και πάγοι κάλυψαν τους πόλους τις Γης.

\_\_\_\_ Η Γη αγαπούσε τα παιδιά.

1. **Βρίσκω από το κείμενο 6 επίθετα και τα γράφω.**

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

1. **Διαβάζω την πρώτη παράγραφο του κειμένου και ζωγραφίζω τη γη όπως τη φαντάζομαι βαριά άρρωστη.**